kardosdrur/scandi-wiki huggingface dataset:
Larsen & Toubro

Larsen & Toubro (L&T) er et indisk baseret industrikonglomerat, med interesser og aktiviteter inden for industri, energi, elektronik, it, finansielle services samt byggeri- og anlægsvirksomhed. Larsen & Toubro er i dag en af Indiens største og mest velrenommerede virksomheder med 330.000 ansatte i 2019 og en omsætning i 2020 på  19 mia. US$.

Larsen & Toubro blev grundlagt i Bombay (nu Mumbai) i 1938 af de to danske ingeniører Henning Holck-Larsen og Søren Kristian Toubro. 

I virksomhedens indledende periode importerede man europæiske og især danske industrimaskiner, eksempelvis mejerimaskiner fra Silkeborg Maskinfabrik (det senere Pasilac) og køleanlæg fra Atlas, som virksomheden derefter tilpassede til anvendelse i indiske virksomheder.

Virksomheden har senere udviklet sig til et industrikonglomerat, der udover de primære aktiviteter inden for byggeri- og anlægsvirksomhed importerer og producerer alt fra daglige husholdningsartikler til nøglefærdige industrivirksomheder, herunder mejerier, cementfabrikker, kunstgødningsanlæg, havneanlæg og boligområder. Virksomheden har endvidere udvidet med finansaktiviteter samt etableret en international software-sektion, der bl.a. udfører opgaver for danske KMD (tidl. Kommunedata).

Grundlæggeren Henning Holck-Larsen, der mere eller mindre stod i spidsen for Larsen & Toubro fra firmaets grundlæggelse i 1938 til sin død i 2003, blev i 1976 tildelt Ramon Magsaysay Award (også betegnet "Asiens Nobelpris") for den humane måde, han havde indført teknologien til Indien.

Udover firmaets mange kontorer i Indien, er Larsen & Toubro repræsenteret med afdelinger i USA, Mellemøsten, Japan og Europa. I Danmark er Larsen & Toubro repræsenteret ved it-firmaet Larsen & Toubro Infotech LtD i Lyngbyvej.

Eksterne links 
 Larsen & Toubro – officiel website
 L&T Infotech – officiel website

Konglomerater fra Indien
Etableret i 1938
Seven Network

Seven Network, Channel Seven eller blot Seven, er en australsk kommerciel tv-kanal, der ejes af Seven Media Group.

Kanalen begyndte sine udsendelser 2. december 1956, da VHF-frekvenser blev etableret i Sydney og Melbourne. Den og er i dag landets største tv-kanal med en seerandel på 23,9 procent. Seven har historisk været den næstmest sete kanal, overgået af Nine Network, men siden 2007 har Seven været den populæreste kanal.

Seven Network sender mange internationale underholdningsformater og tv-serier, bl.a. Dancing with the Stars, Australia's Got Talent, Deal eller No Deal, Desperate Housewives, Lost og Prison Break, men har også produceret egne serier som eksempelvis Mod vinden.

Referencer

Eksterne henvisninger 

 Seven Networks hjemmeside

Etableret i 1956
Tv-stationer fra Australien
Sender Freies Berlin

Sender Freies Berlin (SFB) var den regionale public service radio- og tv-station i Tysklands hovedstad, Berlin, fra 1. juni 1954 til 30. april 2003. 

SFB deltog i samarbejdet ARD og dækkede oprindeligt Vestberlin, men fra 1990 dækkede stationen det genforenede Berlin. I 2003 fusionerede SFB med Ostdeutscher Rundfunk Brandenburg til Rundfunk Berlin-Brandenburg (RBB). SFB havde sit hovedsæde i Haus des Rundfunks i Charlottenburg.

Navnet Sender Freies Berlin referede til det 'frie' Vestberlin i modsætning til det sovjetisk besatte Østberlin og Østtysklands kommunistisk kontrollerede medier.

Eksterne henvisninger 

Tv-kanaler fra Tyskland
Radiostationer fra Tyskland
Statsejede virksomheder fra Tyskland
Medievirksomheder fra Tyskland
Berlins historie
Etableret i 1954
Ophørt i 2003
Public service-medier
Alkoholbevilling

En alkoholbevilling er en tilladelse til at udskænke stærke drikke  dvs. øl, vin, og spiritus fra en virksomhed, f.eks. en restauration, bodega eller lignende. Det varierer fra land til land hvad der kræves tilladelse til og hvordan en sådan tilladelse opnås.

Danmark 
Alkoholbevillingen udstedes af  kommunalbestyrelsen efter forhandling med politiet, som regel af et bevillingsnævn i henhold til restaurationsloven.

Man skal være 23-25 år for at få en alkoholbevilling. Man skal have næringsbrev, en ren straffeattest, og man må ikke have været taget for spirituskørsel. 

På politiets hjemmeside står der: Direktionens medlemmer og flertallet af bestyrelsesmedlemmerne skal være fyldt 25 år. Hvis du som ansøger har afsluttet en uddannelse inden for hotel- og restaurationsfaget, skal du være fyldt 23 år.

Storbritannien 
I Det Forenede Kongerige Storbritannien og Nordirland udstedes bevillinger efter reglerne i Bevillingsloven af 2003 (The Licensing Act 2003). Denne lov trådte i kraft natten mellem den 23. og 24. november 2005. 

Tidligere var det fredsdommerne og andre statslige myndigheder der gav bevillingerne. Bevillingsloven overfører retten til at give bevillinger til kommunalbestyrelserne (de folkevalgte råd i boroughs, distrikter og enhedslig myndigheder).

Hver kommunalbestyrelse nedsætter er bevillingsnævn (Licensing Committee), der en domstolslignende myndighed. Byrådsmedlemmer, der ikke er medlemmer af bevillingsnævnet, kan ikke deltage i sagsbehandlingen.

Eksterne kilder 

Samfund
Sundhedspolitik
Kommunalpolitik
Canadian Assault

Canadian Assault er en ep fra det britiske NWOBHM-band Venom, udgivet i 1984. Det er bandets første ep, og ligeledes forløbet for en række "Assault"-ep'er som udkom specielt året efter, i 1985.

Spor 
 "Die Hard" (live) – 03:24
 "Welcome To Hell" (live) – 02:52
 "In Nomine Satanas" (live) – 05:35
 "Warhead" – 03:20
 "Woman" – 02:55
 "Seven Gates Of Hell" – 05:37

Eksterne henvisninger 
 

Album fra 1984
Venom-album
Thorkild Hansen (atlet)

Thorkild Hansen (født 1922) var en alsidig idrætsmand, som har været dansk mester i flere idrætsgrene. Han var medlem af Københavns IF.

Hansen vandt det danske mesterskab i spydkast i 1948 og 1953 samt sølvmedaljen i 1956. Han nåede tre landskampe. Hans bedste resultat nåede han i 1945 med 62,77 meter.

Hansen vandt det danske mesterskab i langrend på ski i 1960 og 1961 samt det danske mesterskab i holdorientering i 1951, 1959, 1960, 1962, 1963 og 1966. Han har deltaget i Lowlanders-mesterskaberne og var i en periode også Danmarks bedste i de alpine discipliner slalom og styrtløb. I 1956 blev han dansk mester i alpin kombination.

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Orienteringsløbere fra Danmark
Skiløbere fra Danmark
Spydkastere fra Danmark
Atleter fra Københavns IF
Tjek om personen er levende
Michael Wittmann

Michael Wittmann (22. april 1914 – 8. august 1944) var en tysk kampvognsfører under Anden Verdenskrig. 

Under krigen ødelagde Michael Wittmann sammen med sin kampvognsbesætning 138 kampvogne og 132 panserværnskanoner samt et ukendt antal pansrede køretøjer. Michael Wittmann deltog i kampene i Østeuropa i store dele af krigen. Han blev i april 1944 forflyttet til Frankrig som en del af forsvaret mod det forventede angreb, som udmundede i D-dag, og det var i perioden efter D-dag, at Michael Wittmann tog hovedparten af sine ofre.
 
Michael Wittmann var medlem af SS og var fremtrædende nazist. Ud over sine fantastiske evner på slagmarken blev han også brugt som genstand for tysk propaganda, hvor han blev fremstillet som en nazistisk ridder af det tredje rige. Han er blevet citeret for flere udtalelser, men det er dog tvivlsomt, at det er Michael Wittmann selv, der er kommet med alle disse udtalelser. Følgende er et eksempel herpå:

.

Michael Wittmann blev uidentificeret begravet i vejgrøften ved den mark, hvor hans Tiger I blev nedkæmpet i Frankrig. I 1983 blev hans lig identificeret og genbegravet på en tysk kirkegård i Frankrig ved de fem invasionsstrande fra D-Dag.

Wittmanns er som kampvognskommandør kritiseret af flere eksperter i krigsførelse med kampvogne. Således anfører Steven Zaloga: "Tank-versus-tank fighting was more often than not an opportunistic clash fought from ambush with one tank knocking out the other before the opposing tank even identified the presence of the enemy. The great "tank aces" of World War II were mostly bushwackers, usually having a decided advantage in firepower or armor, often having both. The hero of all Nazi fanboys is the Waffen-SS Tiger ace Michael Wittmann. Yet Wittmann fought from a Tiger heavy tank in 1943-44 when the Tiger could kill its opponents long before they were close enough to inflict damage on his tank. Most of the "tank aces" of World War II were simply the crews lucky enough to have an invulnerable tank with a powerful gun. How many "tank aces" operated the ordinary tanks - the PzKpfw III, PzKpfw IV, or Sherman?" Den tyske kampvognsekspert Wolfgang Schneider anfører om Wittmann: ""a competent tank company commander does not accumulate so many serious mistakes".

Det mislykkedes angreb, der medførte hans død var et forsøg på at gennembryde den truende omringning ved Caen. Angrebet var beordret af Kurt Meyer chefen for 12. SS-Division, selv om den taktiske situation var håbløs.  Det kan undre, at Michael Wittmann valgte at angribe over åben mark udsat for fjendtlig ild fra front og sin venstre flanke. Wittmann var med tre andre Tiger kampvogne kørt frem i et område uden efterretninger om fjenden og uden fornøden opklaring og befandt sig som konsekvens heraf mellem  canadiske og engelske styrker. Man kunne sige, at han gennemførte "The charge of the light brigade" (et ugennemtænkt angreb) i en anden tidsalder og målestok, og alle fire kampvogne blev nedkæmpet af de allierede styrker.

Se også
 Slaget ved Villers-Bocage

Referencer 

SS-officerer
Miguel Ángel Angulo

Miguel Ángel Angulo Valderrey (født 23. juni 1977 i Oviedo, Spanien) er en spansk tidligere fodboldspiller, der spillede som offensiv midtbanespiller. Han var på klubplan primært tilknyttet Valencia CF, hvor han spillede 13 sæsoner.

Med Valencia vandt Angulo to spanske mesterskaber, en pokaltitel, samt både UEFA Cuppen og UEFA Super Cuppen i 2004.

Landshold 
Angulo nåede elleve kampe for Spaniens landshold, som han debuterede for den 17. november 2004 i et opgør mod England. Som ungdomsspiller var han endvidere med til OL i Sydney med det spanske hold.

Titler 
La Liga
 2002 og 2004 med Valencia CF

Copa del Rey
 2008 med Valencia CF

UEFA Cup
 2004 med Valencia CF

UEFA Super Cup
 2004 med Valencia CF

Eksterne henvisninger 

Fodboldspillere fra Spanien
Fodboldspillere fra Valencia CF
Fodboldspillere fra Villarreal CF
Fodboldspillere fra Sporting Clube de Portugal
Olympiske sølvmedaljevindere fra Spanien
Personer fra Oviedo
Thorkild Hansen (flertydig)

Thorkild Hansen kan henvise til flere personer:

 Thorkild Hansen – dansk forfatter (1927-1989).
 Thorkild Hansen (atlet) – dansk atlet, danmarksmester i spydkast og skiløber, født 1922.
 Thorkild Hansen (designer) (Thor Hansen) – dansk-kanadisk designer (1903-1976).
David Silva

David Josué Jiménez Silva (født 8. januar 1986 på Gran Canaria, Spanien) er en spansk fodboldspiller, der spiller som central midtbane hos den spanske La Liga-klub Real Sociedad. Han har været tilknyttet klubben siden sommeren 2020. Tidligere har han også optrådt for Valencia CF i Spanien 2004, samt på sæsonlån hos henholdsvis SD Eibar og Celta Vigo.

I 2008 var Silva med Valencia med til at vinde den spanske pokalturnering Copa del Rey, efter finalesejr over Michael Laudrup's Getafe CF.

Landshold 
Silva står (pr. 27. juni 2013) allerede noteret for 77 kampe og 20 scoringer for Spaniens landshold. Hans debutkamp var den 15. november 2006 i et opgør mod Rumænien. Efterfølgende blev han udtaget til truppen til EM i 2008 i Østrig og Schweiz, hvor han var med til at sikre spanierne titlen. Silva scorede blandt andet det tredje og sidste mål i den spanske 3-0 semifinalesejr over Rusland. Han blev efterfølgende også udtaget til Confederations Cup 2009 og VM i 2010 i Sydafrika.

Titler 
Copa del Rey
 2008 med Valencia CF

Premier League
 2012, 2014, 2018 og 2019 med Manchester City

FA Cup
 2011 og 2019 med Manchester City

Engelsk Liga Cup
 2014, 2016, 2018 og 2019 med Manchester City

Engelsk Community Cup
 2012 og 2018 med Manchester City

EM
 2008 og 2012 med Spanien

VM
 2010 med Spanien

Eksterne henvisninger 

 Silvas egen hjemmeside
 Spillerinfo 

Fodboldspillere fra Spanien
Fodboldspillere fra Valencia CF
Fodboldspillere fra SD Eibar
Fodboldspillere fra Celta de Vigo
Fodboldspillere fra Manchester City F.C.
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Verdensmestre i fodbold
Asier del Horno

Asier del Horno Cosgaya (født 19. januar 1981 i Barakaldo, Spanien) er en tidligere spansk fodboldspiller, der spillede som venstre back senest hos La Liga-klubben Levante UD. Han har tidligere spillet for Athletic Bilbao og Chelsea, samt på lejebasis hos Real Valladolid.

Del Horno var i sin tid hos Chelsea med til at vinde FA Cuppen i 2006.

Landshold 
Del Horno står (pr. august 2010) noteret for ti kampe for Spaniens landshold, som han debuterede for i september 2004 i et opgør mod Skotland. To måneder senere scorede han endvidere sit første landskampsmål, da han blev matchvinder i en venskabskamp mod England.

Internationale mål

Titler 
FA Cup
 2006 med Chelsea F.C.

Eksterne henvisninger 

 Spillerinfo 

Fodboldspillere fra Spanien
Fodboldspillere fra Athletic Bilbao
Fodboldspillere fra Chelsea F.C.
Fodboldspillere fra Valencia CF
Fodboldspillere fra Real Valladolid
Fodboldspillere fra Levante UD
Massereene Barracks-angrebet 2009

Massereene Barracks-angrebet fandt sted 7. marts 2009, da to britiske soldater fra det 38. ingeniørregiment under Royal Engineers blev skudt og dræbt ved Massereene Barracks ved i Antrim i Nordirland. To andre soldater og to civile pizzabude blev også skudt og sårede under angrebet. Den irske republikanske gruppe Real IRA tog ansvaret for angrebet.

Angrebet 
 
Angrebet fandt sted søndag aften den 7. marts kl. 21.40 lokaltid, da fire britiske soldater befandt sig uden for deres forlægning og var ved at modtage en levering af pizzaer fra to pizzabude. Under udvekslingen faldt soldaterne i baghold og to mænd skød med automatrifler fra en bil (en grøn Vauxhall Cavalier) der var parkeret tæt på.To soldater,-  Mark Quinsey og Cengiz Azimkar - blev dræbt og fire andre, to soldater og de to pizzabude blev såret under skudvekslingen. Efter den første skudveksling gik de to terrorister hen til deres ofre og åbnede skud igen. Fem timer senere blev den grønne Vauxhall Cavalier fundet forladt nær ved Randalstown, 13 km fra forlægningen.

Soldaternes død er de første militære tab siden  Lance Bombardier Stephen Restorick blev skudt i Februar 1997 af IRA. Angrebet kom efter at Nordirlands politichef Sir Hugh Orde havde advaret om, at  muligheden for terrorangreb var på det højeste niveau I flere år.

Andre episoder 
I Januar 2009 var sikkerhedsstyrker nødt til at afmontere en bombe ved Castlewellan, medens der I 2008 var to forsøg fra Irske separatister på at myrde politibetjente i Derry og Dungannon, County Tyrone.

Noter 

Terrorhandlinger i Nordirland
Science fiction-film

Science fiction-film er en filmgenre, der bruger ting fra fantastisk litteratur baseret på science fiction, der ikke nødvendigvis er accepteret som værende naturvidenskabelige faktum som fx rumvæsener og tidsrejser. 

Genren har eksisteret siden stumfilmen A Trip to the Moon fra 1902 der imponerede med sine fotografiske effekter. Den næste større film i genren var filmen Metropolis fra 1923. I 1930erne og til 1950erne bestod genren hovedsagligt af low-budget B-film. Efter Stanley Kubricks film Rumrejsen år 2001 fra 1968 blev genren taget mere seriøst. I slutningen af 1970erne blev science fiction-film med store budgetter og mange effekter populære som fx Star Wars og Alien.

Litteratur 
 Nicolas Barbano: Sci-fi! (Berlingske Tidende 24.12.1996)
 Mette Damgaard-Sørensen (red): Tema – science fiction (Ekko nr. 1, 2000)
 Søren Thomas: Science fiction film i et halvt århundrede (Frydenlund, 2002)

Filmgenrer
 
nl:Sciencefiction#Film en televisie
Slaget om Hürtgenskoven

Slaget om Hürtgenskoven var en række kampe mellem amerikanske og tyske styrker under 2. verdenskrig i Hürtgenskoven, som ligger på grænsen mellem Belgien og Tyskland.

Slaget er det længste afgrænsede slag den amerikanske hær nogensinde har udkæmpet og det længste slag som blev udkæmpet på tysk jord under 2. verdenskrig. Kampene foregik mellem 19. september 1944 og 12. februar 1945, på et område på kun 129 km².

Formålet 
Det amerikanske formål med at erobre skoven var at holde tyske styrker nede og forhindre dem i at sende forstærkninger til fronten længere mod nord mellem byen Aachen og floden Roer. Det overordnede mål var at erobre Hovedmålet byen Schmidt, derpå den tyske by Monschau, og så rykke frem til Roer. Tyskernes opgave var at holde amerikanerne tilbage og forhindre dem i at erobre skoven.

Kampene 
Tyskerne havde gravet sig ned i stillinger i skoven, og de amerikanske styrker led store tab pga. det meget vanskelige terræn at føre krig i. Træerne stod ofte så tæt som en meter fra hindanden, og der var tyk tåge i skoven. På de første 3 km mistede amerikanerne hele 4.500 mand. Den ene infanteridivision efter den anden prøvede at erobre skoven, men blev nedkæmpet og måtte udskiftes en efter en. Der var kun smalle skovveje gennem skoven, og disse var minerede og dækket af tyske styrker, hvilket gjorde næsten umuligt at trænge ind i skoven med køretøjer. Pga. skovens tæthed var det også meget svært at bruge flystøtte.

Efter næsten 5 måneder med ekstremt blodige kampe lykkedes det til sidst amerikanerne at erobre skoven. Mange soldater som deltog både i dette slag og invasionen ved Omaha Beach, mente at disse kampe var langt blodigere og værre end de sidstnævnte.

Amerikanske divisioner 

 1st Infantry Division
 3rd Armored Division
 4th Infantry Division
 8th Infantry Division
 9th Infantry Division
 28th Infantry Division
 78th Infantry Division
 83rd Infantry Division
 104th Infantry Division
 5th Armored Division
 7th Armored Division
 82nd Airborne Division
 366th Fighter Group

Tyske divisioner 

 3rd Fallschirmjäger Division
 3rd Panzer Grenadier Division
 12th Volksgrenadier Division
 47th Volksgrenadier Division
 85th Infantry Division
 89th Infantry Division
 116th Panzer Division
 246th Volksgrenadier Division
 272nd Volksgrenadier Division
 275th Infantry Division
 326th Volksgrenadier Division
 344th Infantry Division
 347th Infantry Division
 353rd Infantry Division

Slag på vestfronten under 2. verdenskrig
Lokaliteter i Tyskland i 2. verdenskrig
Lokaliteter i Belgien i 2. verdenskrig
Niels Ludvig Westergaard

Niels Ludvig Westergaard (født 27. oktober 1815 i København, død 9. september 1878) var en dansk orientalist, far til Harald Westergaard.

Westergaard begyndte at studere sprog ved Københavns Universitet i 1833, nordiske sprog såvel som indiske (for Carl Theodor Johannsen). Senere fortsatte han sine studier i sanskrit ved Rheinische Friedrich-Wilhelms-Universität i Bonn, hvor han også begyndte at koncentrere sig på persiske sprog. Efter kortere ophold i London og Oxford kom Westergaard tilbage til København i 1839. Westergaard rejste til Persien og Indien i 1841-1844. Da han kom tilbage til København blev han først lektor ved universitetet og derefter professor i indisk-orientalisk filologi (1845).

Westergaards tidlige hovedværk er Radices linguæ Sanscritæ (1840-1841); dertil kom hans afhandling On the Connexion between Sanscrit and Icelandic (1840-1844). Han har senere bl.a. publiceret værker som: "Zur Entzifferung der Achämenidischen Keilschrift zweiter Gattung" (i engelsk version: "On the deciphering of the Second Achæmenian or Median Species of Arrowheaded Writing", publ. i Det Kongelige Nordiske Oldskriftselskabs Mémoires 1840-44, s.271 ff.); Codices Indici bibliothecæ regiæ Hauniensis enumerati et descripti, cum indice codicum Indicorum et Iranicorum bibliothecæ universitatis Hafniensis (1846); såvel som en tekstkritisk udgave af Avesta'en, "Zendavesta, or the Religious Books of the Zoroastrians" (1852-54).

N.L. Westergaards søster Albertine var gift med C.C. Alberti.

Westergaard var medlem af Den Grundlovgivende Rigsforsamling 1848-1849 valgt i Holbæk Amts 1. distrikt (Holbæk).

Referencer

Eksterne henvisninger 
 
 
 

Filologer fra Danmark
Orientalister fra Danmark
Rektorer ved Københavns Universitet
Medlemmer af Videnskabernes Selskab
Faglitterære forfattere fra Danmark
Dansksprogede forfattere fra Danmark
Riddere af Dannebrog
Redaktører fra Danmark
Danskere i 1800-tallet
Personer fra København
Medlemmer af Den Grundlovgivende Rigsforsamling
Fru af og til

Fru af og til er afsnit 54 i Frank Hvam og Casper Christensens sitcom Klovn.

Plot
Mia og Frank er flyttet hjem til Mias forældre. De forsøger at finde måder, hvorpå de alligevel kan dyrke privatlivets glæder. Caspers depression er nu så voldsom, at han er blevet indlagt, og Frank står i et dilemma, skal han prioritere sex eller sin syge ven? Ihærdige forsøg fra Frank og Mias side på at finde "alenetid" bliver spoleret, og Frank erkender, at svigerfar får mere sex, end han gør.

Klovn-afsnit
Sivsko og ægget

Sivsko og ægget er afsnit 53 i Frank Hvam og Casper Christensens sitcom Klovn. Afsnittet var første gang vist på TV2 Zulu 9. marts 2008.

Handling 
Mia ønsker sig en ny stol, men Frank ser ingen grund til at investere i dyre møbler. Han mener, at pengene er brugt bedre på en fælles plæneklipper med naboen. Men indholdet i Franks fuglekasse kommer på tværs af det gode naboskab, og Frank starter den søde hævn.

Han kommer blandt andet til at udgive sig for at være en af Muhammed-tegnerne. Inden længe opstår en livsfarlig situation i hjemmet, og Mia forbander Franks sivsko langt væk.

Klovn-afsnit
Roer

Roer kan henvise til:

 Person som roer  – se roning
 Roer – navn på rodfrugter i planteslægterne bede og kål, fx sukkerroer
 Roer (dokumentarfilm) –  dansk dokumentarfilm fra 1948 af Ove Sevel
 Rur (flod) – tysk/belgisk flod med det franske navn Roer
 Roer (département) – historisk fransk département opkaldt efter floden
Rur (flod)

Floden Rur . Roer   er en flod, der gennemløber Belgien, Tyskland og Holland. Det er en biflod til floden Meuse. I omkring 90 % af dens længde løber den i Tyskland.

Geografi 
Rur har sit udspring i Hautes Fagnes/Hohes Venn National Park i nærheden af det 696 m høje Signal de Botrange i Belgien i en højde af 660 m. Syd for Monschau flyder den ind i Tyskland gennem Nordrhein-Westfalen. Den løber gennem den nordlige del af Eifel bjergene.

Efter 39 km når den Rurstausee, den næststørste kunstige sø i Tyskland. Efter ca. 160 km flyder den ind i Holland og efter 170 km flyder den ud i floden Meuse i byen Roermond.

Større bifloder til floden Rur er Inde og Wurm. Byerne langs Rur er Monschau, Heimbach, Nideggen, Düren, Jülich, Linnich, Hückelhoven, Heinsberg (alle i Tyskland) og Roermond (Holland).

Bifloder 

 Ellebach
 Inde
 Kall
 Malefinkbach
 Merzbach
 Wurm
 Olef
 Urft

Historie 
Rur udgjorde en vigtig front under det allierede fremstød mod Tyskland i slutningen af den 2. Verdenskrig. Mellem den 16. december 1944 og 23. februar 1945 var den Amerikanske 9. Arme ude af stand til at forcere floden fordi tyske tropper havde kontrollen over dæmninger nær flodens kilder i den stærkt skovklædte region Hohes Venn.  Det betød at tyske tropper om nødvendigt kunne sprænge dæmningerne og skylle det allierede angreb bort. Samtidig gennemførte tyskerne Ardenneroffensiven, hvilket betød at yderligere fremstød ville efterlade de allierede styrker udsatte for angreb i flankerne. Til sidst blev det tyske fremstød stoppet og tyske ingeniørtropper, som var under pres fra luft- og artilleribombardementer, sprængte dæmningerne. Da vandstanden begyndte at falde krydsede allierede tropper Rur på flåder tidligt om morgenen den 23. februar 1945 som led i Operation Grenade.

Fra 1795 til 1815 hvor Belgien, Holland og en del af Tyskland var indlemmet i Frankrig var der et département, som var opkaldt efter floden Rur, se Roer (département).
Fra Heimbach til Linnich ligger sporene fra Rurtalbahn langs floden.

Eksterne kilder 
 Roercrossing of the 102. Infantry Division 1944/45 documents and photos

Belgiens geografi
Floder i Nederlandene
Floder i Tyskland